《初秋杂兴三首 其三》
宋代·方一夔

田怕秋阳老怕贫，谁能肮脏拔风尘。穷年兀坐少生计，末路相逢无故人。

自爱漂摇栖倦翼，谁分浩荡慰穷鳞。区区温饱何须较，莫负秋来风月身。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。